**ЗАСГИЙН ГАЗРЫН ТОГТООЛ ШИЙДВЭРИЙН БИЕЛЭЛТ**

2016-06-24 Алтай хот

|  |  |  |  |  |  |
| --- | --- | --- | --- | --- | --- |
| **№** | **Эрх зүйн актын нэр, агуулга, огноо, дугаар: заалт** | **Хэрэгжүүлэх байгууллага** | **Хяналтанд байгаа заалтыг хэрэгжүүлэх талаар төлөвлөсөн арга хэмжээ** | **Хэрэгжилтийн явц, гарсан үр нөлөө** | **Хүчингүй болсон буюу хяналтаас хассан тухай тэмдэглэл** |
| 1 | [**2015\_289. Тогтоолын хавсралтад өөрчлөлт оруулах тухай**](http://law.unelgee.gov.mn/perform/ajax/page-lawdetail/2215)  *ЗГ-ын тогтоол* 1.Усны сан бүхий газрын эргээс 50 метрт онцгой, 200 метрт энгийн хамгаалалтын бүсийг тэмдэгжүүлэх ажлыг 2015 оны 10 дугаар сард багтаан зохион байгуулахыг аймаг, нийслэл, сум, дүүргийн Засаг дарга нарт даалгасугай. | Байгаль орчин аялал жуулчлалын газар | Байгаль орчин, ногоон хөгжил, аялал жуулчлалын яамнаас гаргасан аргачлалын дагуу усны сан бүхий газрын хамгаалалтын бүсийн хилийн заагийг тогтоож аймгийн ИТХ –аар хэлэлцүүлэн баталгаажуулах | Байгаль хамгаалах, нөхөн сэргээх арга хэмжээний зардлаар Цээл сумын Цээл гол, Дарив сумын Ихэсийн голуудад усан сан бүхий газрын энгийн хамгаалалтын бүсийн хилийн заагийг тогтоон, тэмдэгжүүлэх ажлыг Хүрхрээн жим хоршоо гүйцэтгэж голын дагуу нөлөөлөлд өртдөг 4 хэсэг газарт самбар байршуулан тэмдэгжүүлж, хамгаалалтын загон гортиг татсан. Мөн усны сан бүхий газрын хамгаалалтын бүсийн хилийн заагийг тогтоох аргачлал Байгаль орчин, ногоон хөгжил, аялал жуулчлалын яамнаас ирүүлсэн тул аймаг, сумын ИТХ-аар баталгаажуулах ажил удаашралтай байна.  **Хэрэгжилт 70**  **Гарсан үр нөлөө :**  Голын нөлөөлөлд өртөх боломжтой 240 га талбай хамгаалалтанд авагдаж усан сан бүхий газарт хүний шууд болон шууд бус нөлөөллийг бууруулсан байна. |  |
| 2 | [**2015\_263. Журам батлах тухай**](http://law.unelgee.gov.mn/perform/ajax/page-lawdetail/2203)  *ЗГ-ын тогтоол* 2.Журмын хэрэгжилтэд хяналт тавьж ажиллахыг Байгаль орчин, ногоон хөгжил, аялал жуулчлалын сайд Д.Оюунхорол, аймаг, нийслэлийн Засаг дарга нарт үүрэг болгосугай. | Байгаль орчин аялал жуулчлалын газар | **Хог хаягдлыг бууруулах, цуглуулах, тээвэрлэх, хадгалах, дахин боловсруулах, эргүүлэн ашиглах, устгах үйл ажиллагаа эрхэлсэн болон хаягдалгүй технологи нэвтрүүлсэн иргэн, аж ахуйн нэгж, байгууллагыг сурталчилж, урамшуулал олгох журманд заасан нөхцөл шаардлагыг хангуулах** | **Хог хаягдлыг бууруулах, цуглуулах, тээвэрлэх, хадгалах,дахин боловсруулах, эргүүлэн ашиглах, устгах үйл ажиллагаа эрхэлсэн болон хаягдалгүй технологи нэвтрүүлсэн иргэн, аж ахуйн нэгж, байгууллагыг сурталчилж, урамшуулал олгох журмын хэрэгжилтэнд хяналт тавин ажиллаж байна. Одоогоор журманд заасан нөхцөл шаардлагыг хангасан иргэн аж ахуйн нэгж, байгууллага байхгүй байна.**  **Хэрэгжилт: 30 хувь**  **Гарсан үр нөлөө: Одоогоор тодорхой гарсан үр дүн байхгүй.** |  |
| 3 | [**2015\_264. Жагсаалт батлах тухай**](http://law.unelgee.gov.mn/perform/ajax/page-lawdetail/2204)  *ЗГ-ын тогтоол* 1.Аюултай хог хаягдалтай холбоотой үйл ажиллагааг мэргэжил, арга зүйн удирдлагаар хангаж ажиллахыг Байгаль орчин, ногоон хөгжил, аялал жуулчлалын сайд Д.Оюунхоролд, үйл ажиллагаандаа энэ тогтоолын хавсралтаар баталсан аюултай хог хаягдлын жагсаалтыг мөрдөж ажиллахыг Мэргэжлийн хяналтын ерөнхий газрын дарга Ш.Раднаасэд, Гаалийн ерөнхий газрын дарга Б.Цэнгэл, аймаг, нийслэлийн Засаг дарга нарт тус тус үүрэг болгосугай. | Байгаль орчин аялал жуулчлалын газар | Аюултай хог хаягдалтай холбоотой үйл ажиллагааг мэргэжил, арга зүйн удирдлагаар хангаж, зөвлөгөө өгч хяналт тавьж ажиллах. | Аймгийн хэмжээнд аюултай хог хаягдалтай холбоотой үйл ажиллагааг мэргэжил, арга зүйн удирдлагаар хангаж, аюултай хог хаягдыл үүсгэгч иргэн аж ахуйн нэгж байгууллагуудад хууль тогтоомжийн хэрэгжилтийг хангаж ажиллах талаар зөвлөгөө өгч, хяналт тавин ажиллаж байна.  **Хэрэгжилт:** 50 хувь  **Гарах үр нөлөө:** Одоогоор аюултай хог хаягдалтай холбоотой ямар нэгэн осол, аюул гараагүй байгаа бөгөөд хууль тогтоомжийн хэрэгжилт сайжирч байгаа. |  |
| 4 | [**2015\_33. 2015 оны 06 дугаар сарын 4-ний өдөр 33 дугаар тэмдэглэл**](http://law.unelgee.gov.mn/perform/ajax/page-lawdetail/2357)  *ЗГ-ын хуралдааны тэмдэглэл* IҮ.Байгалийн нөөц ашигласны төлбөрийн тухай хуулийн хэрэгжилтэд 2014 онд хийсэн хяналт-шинжилгээ, үнэлгээний дүн болон хог хаягдал, орчны бохирдлын талаар Байгаль орчин, ногоон хөгжил, аялал жуулчлалын сайд Д.Оюунхорол Засгийн газрын гишүүд, аймаг, нийслэлийн Засаг дарга нарт танилцуулав. Үүнтэй холбогдуулан аймаг, нийслэл, сум, дүүргийн хэмжээнд хог хаягдлын норматив тогтоох, тоо бүртгэл хийх ажлыг 2015 оны III улиралд багтаан зохион байгуулахыг аймаг, нийслэлийн Засаг дарга нарт даалгав. | Байгаль орчин аялал жуулчлалын газар | Аймгийн хэмжээнд хог хаягдлын норматив тогтооход шаардлагатай мэдээлэл цуглуулж судалгаа хийх | Аймгийн хэмжээнд хог хаягдлын тооллогын ажлыг 2015 онд хийсэн бөгөөд хог хаягдлын норматив тогтоох ажлыг 2017 онд хийхээр төлөвлөсөн. Одоогоор норматив тогтооход шаардлагатай мэдээлэл цуглуулах, судалгааны ажил хийгдэж байна.  **Хэрэгжилт:** 50 хувь  **Гарах үр нөлөө:** Аймгийн хог хаягдлын мэдээллийн сан үүсч иргэдийг мэдээллээр хангах нөхцөл бүрдсэн. |  |
| 5 | [**2014\_341. Хөтөлбөр батлах тухай /удаан задардаг органик бохирдуулагчийн тухай/**](http://law.unelgee.gov.mn/perform/ajax/page-lawdetail/1032)  *ЗГ-ын тогтоол 2.*Үндэсний хөтөлбөрийг эрхлэх ажлынхаа хүрээнд болон тухайн нутаг дэвсгэрийнхээ хэмжээнд хэрэгжүүлэхэд шаардагдах хөрөнгийг тухайн жилийн төсөвт тусгаж, олон улсын байгууллага, хандивлагчдын зээл, тусламжийг чиглүүлэх арга хэмжээ авахыг Байгаль орчин, ногоон хөгжлийн сайд С.Оюун, аймаг, нийслэлийн Засаг дарга нарт үүрэг болгосугай | Байгаль орчин аялал жуулчлалын газар | **Удаан задардаг органик бохирдуулагчийн тухай” үндэсний** хөтөлбөрийг хэрэгжүүлэхэд шаардлагатай хөрөнгийг олон улсын байгууллага төслөөс шийдвэрлүүлэхээр байгууллагын жилийн ажлын төлөвлөгөөнд тусгагдсан. | **Удаан задардаг органик бохирдуулагчийн тухай” үндэсний** хөтөлбөрийг орон нутагт хэрэгжүүлэхэд шаардлагатай хөрөнгө тус оны төсөвт тусгагдаагүй бөгөөд олон улсын төслийн байгууллагуудад зарим арга хэмжээг хамтран зохион байгуулах хүсэлтээ хүргүүлж шийдвэрлүүлсэн. Тухайлбал дахин ашиглах боломжтой хог хаягдлын чиглэлээр тараах материал хийх, нөхөрлөл, эко клуб болон байгаль орчны салбарын сумдад ажиллаж байгаа ажилчдад сургалт сурталчилгаа хийх ажлыг “Дэлхийн зөн” олон улсын байгууллагатай хамтран хэрэгжүүлэхээр хөрөнгийг шийдүүлсэн.  **Хэрэгжилт 50 хувь**  **Гарсан үр нөлөө**: А3 хэмжээтэй плакатыг 200 ширхэг хэвлүүлэх, байгаль орчны салбарын сумдад ажиллаж байгаа ажилчид болон эко клуб, байгаль хамгаалах нөхөрлөлүүдэд сургалт хийх ажлуудын хөрөнгийг “Дэлхийн зөн” олон улсын байгууллагаас шийдвэрлүүлсэн. |  |
| 6 | [**2014\_298. Хөтөлбөр батлах тухай /хог хаягдлын менежментийг сайжруулах хөтөлбөр/**](http://law.unelgee.gov.mn/perform/ajax/page-lawdetail/1011)  *ЗГ-ын тогтоол 3.*Тухайн салбар, нутаг дэвсгэрийнхээ хог хаягдлын менежментийн төлөвлөгөөг батлан хэрэгжүүлэхийг сайд, аймаг, нийслэлийн Засаг дарга нарт үүрэг болгосугай | Байгаль орчин аялал жуулчлалын газар | Аймгийн хог хаягдлын менежментийг сайжруулах төлөвлөгөө боловсруулан батлуулахаар аймгийн ИТХ-ын хэлэлцэх асуудлын жагсаалтанд оруулж батлуулсан. | Энэ ажлыг хэрэгжүүлэх зорилгоор менежментийн төлөвлөгөө боловсруулахад шаардлагатай мэдээлэл, сумдаас төлөвлөгөөнд тусгах санал, сумдын хог хаягдлын өнөөгийн байдал, тулгамдаж буй асуудлын талаарх мэдээллийг цуглуулах ажлыг хийж байна. Уг менежментийн төлөвлөгөөг 4 дүгээр улиралд аймгийн ИТХ-ын Тэргүүлэгчдийн хурлаар хэлэлцүүлэн батлуулах төлөвлөгөөтэй ажиллаж байна. Уг төлөвлөгөөг боловсруулахад шаардлагатай 18 сумын мэдээллийг бүрэн цуглуулаад байна.  ***Хэрэгжилт*** *30 хувь*  **Гарсан үр нөлөө:** Аймгийн хэмжээнд хог хаягдлын талаар баримтлах бодлогын баримт бичигтэй болно. |  |
| 7 | [**05\_2013\_105. Ой зохион байгуулалт хийх журам**](http://law.unelgee.gov.mn/perform/ajax/page-lawdetail/454)  *ЗГ-ын тогтоол 2.*Ой зохион байгуулалтын ажлын зардлыг жил бүр улс, орон нутгийн төсөвт тусган санхүүжүүлж, журмын хэрэгжилтийг хангаж ажиллахыг Байгаль орчин, ногоон хөгжлийн сайд С.Оюун, аймаг, нийслэлийн Засаг дарга нарт үүрэг болгосугай. | Байгаль орчин аялал жуулчлалын газар | 2016 онд аймгийн эдийн засаг, нийгмийг хөгжүүлэх үндсэн чиглэлийн 48.5.1-д тусгагдан хэрэгжилтийг ханган ажиллаж байна. | Улсын төсвийн хөрөнгөөр аймгийн шинэсэн ой зохион байгуулалтын ажлыг Байгаль орчин, ногоон хөгжил, аялал жуулчлалын яамнаас тендер зарласан.  Аймгийн орон нутгийн хөгжлийн сангийн хөрөнгөөс зардлаар заган ой бүхий 10 сумд ойн менежментийн төлөвлөгөө боловсруулах ажлыг аймгийн Засаг даргын захирамжаар шууд гэрээ байгуулах эрхийг олгоод байна.  **Хэрэгжилт 50 хувь** |  |

БИЕЛЭЛТ НЭГТГЭСЭН:

МЭРГЭЖИЛТЭН Д.НЯМСҮРЭН

ХЯНАСАН:

ДАРГЫН ҮҮРГИЙГ ТҮР

ОРЛОН ГҮЙЦЭТГЭГЧ Э.ПҮРЭВЖАВ